|  |
| --- |
| PRITARTA |
| Klaipėdos miesto savivaldybės |
| tarybos 2021 m. balandžio 29 d. |
| sprendimu Nr. T2-111 |

**SUSITARIMAS NR. 1**

**DĖL 2019 M. LAPKRIČIO 14 D. BENDRADARBIAVIMO SUTARTIES NR. J9-2908**

**(2019 M. LAPKRIČIO 12 D. NR. S-989) PAKEITIMO**

2021 m. \_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_

**Klaipėdos miesto savivaldybės administracija** (toliau – **Savivaldybė**), juridinio asmens kodas 188710823, registruota adresu: Liepų g. 11, LT-91502, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Savivaldybės administracijos direktoriaus Gintaro Neniškio, veikiančio pagal Savivaldybės administracijos nuostatus, ir

**valstybės įmonė Lietuvos automobilių kelių direkcija** (toliau – **Kelių direkcija**), juridinio asmens kodas 188710638, registruota adresu: J. Basanavičiaus g. 36, LT-03109 Vilnius, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Kelių direkcijos įstatus, patvirtintus Lietuvos Respublikos susisiekimo ministro 2020 m. rugpjūčio 24 d. įsakymu Nr. 3-476,

toliau kartu vadinamos **Šalimis**, o kiekviena atskirai – **Šalimi**,

vadovaudamosi tarp Šalių 2019 m. lapkričio 14 d. sudarytos Bendradarbiavimo sutarties
Nr. J9-2908 (2019 m. lapkričio 12 d. Nr. S-989) (toliau – Sutartis) 23 ir 24 punktais, teisingumo, protingumo ir sąžiningumo principais, susitarė ir sudarė šį papildomą susitarimą Nr. 1 prie Sutarties (toliau – Susitarimas), kuriuo susitarė pakeisti Sutartį ir išdėstyti ją nauja redakcija:

*atsižvelgdamos į tai, kad:*

*a) Klaipėdos mieste bus įgyvendinami objektai „Baltijos pr., Šilutės pl. (įskaitant ruožą į Dubysos g. įvažiavimą) ir Vilniaus pl. žiedinės sankryžos Klaipėdos m. rekonstravimas“, „Pėsčiųjų ir dviračių tako nuo viaduko, esančio sklype, kad. Nr. 2101/7001:8, iki Pramonės g., Klaipėdoje, statybos projektas“ ir „Valstybinės reikšmės magistralinio kelio A1 Vilnius–Kaunas–Klaipėda 306,21 km viadukų per geležinkelį rekonstravimas, įskaitant tako panduso kelio A1 Vilnius–Kaunas–Klaipėda kairėje pusėje ruože nuo 306,021 iki 306,173 km statybą“ (ruožas ir apimtis gali būti tikslinami projektavimo metu) (toliau –* ***Projektas****);*

*b) Kelių direkcija valstybinės reikšmės magistralinį kelią A1* *Vilnius–Kaunas–Klaipėda valdo patikėjimo teise;*

*c) Savivaldybė Baltijos prospektą, Šilutės plentą, Vilniaus plentą valdo nuosavybės teise;*

*d) Projektas bus vykdomas Kelių direkcijos patikėjimo teise valdomoje valstybinėje žemėje ir Savivaldybės nuosavybės teise valdomuose žemės sklypuose;*

*e) Projektas bus įgyvendinamas* *pagal Savivaldybės užsakytus ir parengtus Projekto techninius projektus – „Baltijos pr., Šilutės pl. (įskaitant ruožą į Dubysos g. įvažiavimą) ir Vilniaus pl. žiedinės sankryžos Klaipėdos m. rekonstravimo techninis projektas“, „Pėsčiųjų ir dviračių tako nuo viaduko, esančio sklype, kad. Nr. 2101/7001:8, iki Pramonės g., Klaipėdoje, statybos projektas“ ir „Valstybinės reikšmės magistralinio kelio A1 Vilnius–Kaunas–Klaipėda 306,21 km viadukų per geležinkelį rekonstravimo techninis projektas“;*

*f) Šalys įsipareigoja užtikrinti Projekto finansavimą ir patvirtina, kad yra finansiškai pajėgios įgyvendinti Projektą,*

*besivadovaudamos teisingumo, protingumo ir sąžiningumo principais, susitarė ir sudarė šią Bendradarbiavimo sutartį (toliau vadinama* ***Sutartimi):***

**I. SUTARTIES DALYKAS**

* 1. Sutarties dalykas yra Šalių bendra veikla ir bendri įsipareigojimai bei prisiimtų įsipareigojimų vykdymas tinkamai ir laiku, įgyvendinant Projektą.
1. Ši Sutartis yra sudaroma siekiant nustatyti Projektui įgyvendinti reikalingų Šalių įnašų, teisių, pareigų, atsakomybės ir Projekto rezultatų paskirstymą bei tęstinės veiklos po Projekto užbaigimo vykdymą.
2. Šia Sutartimi Šalys, kooperuodamos savo darbą, žinias ir žmogiškuosius išteklius, įsipareigoja bendrai veikdamos rengtis Projekto įgyvendinimui, įgyvendinti Projektą bei užtikrinti Šalims tenkančios tęstinės veiklos po Projekto užbaigimo vykdymą.
3. Projekto įgyvendinimas, kuris bus vykdomas Kelių direkcijos su tiekėjais ir Savivaldybės su tiekėjais sudarytų sutarčių pagrindu, dalijamas į dvi dalis:
	1. Pirma dalis – atliekama Savivaldybei nuosavybės teise priklausančiame žemės sklype: Baltijos pr., Šilutės pl. (įskaitant ruožą į Dubysos g. įvažiavimą) ir Vilniaus pl. žiedinės sankryžos Klaipėdos m. rekonstravimas ir pėsčiųjų ir dviračių tako nuo viaduko, esančio sklype, kad. Nr. 2101/7001:8, iki Pramonės g., Klaipėdoje, statyba, apimantis projektavimą, kelių saugumo auditą, ekspertizę, projekto vykdymo priežiūrą, statybos darbus, statybos darbų techninę priežiūrą ir su ja susijusius laboratorinius tyrimus ir bandymus, geodezinių nuotraukų, sklypų ir statinių kadastrinių matavimų bylų parengimą pagerintam ir (ar) naujai sukurtam turtui, statybos užbaigimo procedūras (toliau – **Projekto I dalis**).
	2. Antra dalis – atliekama Kelių direkcijos patikėjimo teise valdomame žemės sklype: Valstybinės reikšmės magistralinio kelio A1 Vilnius–Kaunas–Klaipėda 306,21 km viadukų per geležinkelį rekonstravimas, įskaitant tako panduso kelio A1 Vilnius–Kaunas–Klaipėda kairėje pusėje ruože nuo 306,021 (6176939; 323167) iki 306,173 (6176874; 323030) km statybą (ruožas ir apimtis gali būti tikslinami projektavimo metu), apimantis projektavimą, kelių saugumo auditą, ekspertizę, projekto vykdymo priežiūrą, statybos darbus, statybos darbų techninę priežiūrą ir su ja susijusius laboratorinius tyrimus ir bandymus, geodezinių nuotraukų sklypų ir statinių kadastrinių matavimų bylų parengimą pagerintam ir (ar) naujai sukurtam turtui, statybos užbaigimo procedūras (toliau – **Projekto II dalis**).

**II. ŠALIŲ PAREIŠKIMAI, GARANTIJOS IR ĮSIPAREIGOJIMAI**

1. Kelių direkcija ir Savivaldybė kiekviena atskirai savo vardu pareiškia ir garantuoja, kad:
	1. ji, vadovaudamasi Lietuvos Respublikos ir Europos Sąjungos teisės aktais bei kitais Šalių veiklą reglamentuojančiais dokumentais, turi teisę sudaryti ir vykdyti šią Sutartį pagal joje numatytas sąlygas;
	2. ji atliko visus teisinius veiksmus, kurie turėjo būti atlikti iki šios Sutarties sudarymo, būtinus Sutarties tinkamam sudarymui, galiojimui ir vykdymui;
	3. sudarydama Sutartį ir vykdydama iš jos kylančius įsipareigojimus, ji nepažeis jos saistančių įsipareigojimų, sutarčių, kitų dokumentų ir teisės aktų nuostatų;
	4. ji yra susipažinusi su savo teisėmis ir pareigomis įgyvendinant Projektą ir laikysis visų su Projekto įgyvendinimu susijusių ir šia Sutartimi prisiimtų bei teisės aktuose nustatytų įsipareigojimų;
	5. įgyvendindamos Projektą, įsipareigoja Projekto įgyvendinimui skirti atsakingus darbuotojus, bendradarbiauti, konsultuotis bei teikti viena kitai informaciją apie Projekto įgyvendinimo eigą.
2. Šalys įsipareigoja užtikrinti, kad šiame skyriuje išdėstyti jų pareiškimai, garantijos ir įsipareigojimai išliks teisingi ir galiojantys iki visiško šios Sutarties įvykdymo.
3. Kelių direkcija ir Savivaldybė susitaria, kad už tinkamą Projekto įgyvendinimą prieš trečiuosius asmenis kiekviena Šalis atsako pagal savo prisiimtus įsipareigojimus.
4. **Kelių direkcija** **įsipareigoja:**
	1. parengti Projekto II dalies techninę užduotį ir suteikti įgaliojimą Savivaldybei atstovauti Kelių direkcijai, rengiant Projekto II dalies techninį projektą ir atliekant visas procedūras, reikalingas statybą leidžiančiam dokumentui gauti;
	2. įvertinti Savivaldybės pateiktą Projekto techninių projektų kelių saugumo audito išvadą;
	3. organizuoti ir finansuoti Projekto II dalies techninio projekto ekspertizę, korekcijas (esant būtinybei);
	4. patvirtinti Projekto II dalies techninį projektą, gavus teigiamą ekspertizės išvadą;
	5. suteikti įgaliojimą Savivaldybei atlikti visas Projekto II dalies statybos darbų viešojo pirkimo procedūras iki pirkimo sutarties pasirašymo;
	6. pasirašyti Savivaldybės pateiktą Projekto II dalies statybos darbų sutartį;
	7. organizuoti ir finansuoti Projekto II dalies statybos darbus, įskaitant geodezinių nuotraukų, sklypų ir inžinerinių statinių, kuriuose vyko statybos darbai, kadastrinių matavimų bylų parengimą pagerintam ir (ar) naujai sukurtam turtui: iš jų Projekto II dalies tako panduso statybos darbus finansuoti 80 (aštuoniasdešimt) proc. (likusius 20 (dvidešimt) proc. finansuojant Savivaldybei, kaip nustatyta Sutarties 9.12 papunktyje);
	8. organizuoti ir finansuoti Projekto II dalies techninę priežiūrą ir su ja susijusius laboratorinius tyrimus ir bandymus;
	9. organizuoti Projekto II dalies statybos darbų užbaigimo procedūras teisės aktų nustatyta tvarka.
5. **Savivaldybė įsipareigoja:**
	1. gavusi Kelių direkcijos įgaliojimą ir techninę užduotį, atstovauti Kelių direkcijai rengiant Projekto II dalies techninį projektą ir atliekant visas procedūras, reikalingas statybą leidžiančiam dokumentui gauti;
	2. finansuoti Projekto techninių projektų parengimą;
	3. organizuoti ir finansuoti Projekto techninių projektų kelių saugumo auditą (-us);
	4. pateikti techninių projektų kelių saugumo audito išvadą (-as) Kelių direkcijai įvertinti, prieš teikiant ekspertizės procedūroms atlikti;
	5. koreguoti Projekto II dalies techninį projektą, kol bus gauta teigiama ekspertizės išvada;
	6. organizuoti ir finansuoti Projekto I dalies techninio projekto ekspertizę, korekcijas (esant būtinybei);
	7. patvirtinti Projekto I dalies techninį projektą, gavus teigiamą ekspertizės išvadą;
	8. organizuoti, atlikti visas procedūras, reikalingas Projekto I dalies statybą leidžiančiam dokumentui gauti;
	9. gavus Kelių direkcijos įgaliojimą, atlikti visas Projekto I ir II dalies statybos darbų viešųjų pirkimų procedūras iki pirkimo sutarčių pasirašymo;
	10. tinkamai įforminti viešųjų pirkimų rezultatus, parinkti laimėtoją (-us) ir su juo (jais) pasirašyti Projekto I dalies statybos darbų sutartį bei perduoti Kelių direkcijai pasirašyti Projekto II dalies statybos darbų sutartį;
	11. organizuoti ir finansuoti Projekto I dalies statybos darbus, įskaitant geodezinių nuotraukų, sklypų ir inžinerinių statinių, kuriuose vyko statybos darbai, kadastrinių matavimų bylų parengimą pagerintam ir (ar) naujai sukurtam turtui;
	12. finansuoti Projekto II dalies tako panduso statybos darbus 20 (dvidešimt) proc., į šį finansavimą, įskaitant tako panduso statybos projektavimo išlaidas;
	13. organizuoti ir finansuoti Projekto I ir II dalies projekto vykdymo priežiūrą;
	14. organizuoti ir finansuoti Projekto I dalies techninę priežiūrą ir su ja susijusius laboratorinius tyrimus ir bandymus;
	15. organizuoti Projekto I dalies statybos darbų užbaigimo procedūras teisės aktų nustatyta tvarka;
	16. pateikti Kelių direkcijai Klaipėdos miesto savivaldybės tarybos sprendimą dėl Projekto II dalies tako panduso statybos darbų finansavimo 20 (dvidešimt) proc. iš Klaipėdos miesto savivaldybės biudžeto, į šį finansavimą įskaitant tako panduso statybos projektavimo išlaidas;
	17. nedelsdama informuoti Kelių direkciją, jeigu dėl pasikeitusių aplinkybių tampa finansiškai nepajėgi įgyvendinti savo Projekto dalį (įsipareigojimus);
	18. gavusi Kelių direkcijos prašymą, ne vėliau, kaip per 20 (dvidešimt) kalendorinių dienų pateikti Kelių direkcijai pagrįstų įrodymų, kad yra finansiškai pasirengusi įgyvendinti savo Projekto dalį (įsipareigojimus).
6. Sutarties 8.7, 8.8 bei 9.11, 9.12, 9.13, 9.14 papunkčiuose numatyti Šalių įsipareigojimai yra esminės Sutarties sąlygos.

**III. ŠALIŲ ATSAKOMYBĖ**

1. Šalys už Sutartyje nustatytų pareigų vykdymą atsako teisės aktų nustatyta tvarka.
2. Šalys įsipareigoja visus Projekto pakeitimus, turinčius įtakos kitos šalies įsipareigojimams ir teisėms, derinti rašytiniu tarpusavio susitarimu.
3. Šalys sutaria vienašališkai nepriimti jokių sprendimų, nutarimų ir pan., kurie nutrauktų, sustabdytų ar pakeistų Sutarties vykdytinus įsipareigojimus, t. y. susitarimai, kurie nutraukia, sustabdo, keičia, papildo Sutarties sąlygas, galios tik tuo atveju, jei bus raštu patvirtinti abiejų Šalių.
4. Jei dėl kažkurios Šalies kaltės tenka apmokėti netinkamomis finansuoti pripažintas išlaidas, tokias išlaidas apmoka dėl minėtų išlaidų atsiradimo kalta Šalis.
5. Šalys susitaria, kad Savivaldybei neįvykdžius įsipareigojimų, numatytų Sutarties 9, 17 ir 18 punktuose, Savivaldybė atlygina Kelių direkcijai visus patirtus nuostolius ir turėtas išlaidas, susijusias su konkretaus įsipareigojimo nevykdymu.

**IV. IŠLAIDŲ APMOKĖJIMAS**

1. Kelių direkcija įsipareigoja Projekto II dalį finansuoti Kelių priežiūros ir plėtros programos lėšomis, t. y. Projekto II dalies techninio projekto ekspertizę, numatytą Sutarties 8.3 papunktyje; Projekto II dalies statybos darbus, numatytus Sutarties 8.7 papunktyje bei Projekto II dalies techninę priežiūrą, numatytą Sutarties 8.8 papunktyje.
2. Savivaldybė įsipareigoja Projekto I dalį finansuoti Klaipėdos miesto savivaldybės biudžeto ir (ar) Kelių priežiūros ir plėtros programos lėšomis ir (ar) Klaipėdos valstybinio jūrų uosto direkcijos lėšomis;
3. Savivaldybė taip pat įsipareigoja finansuoti Projekto II dalies techninio projekto parengimą, numatytą Sutarties 9.2 papunktyje; kelių saugumo auditą, numatytą Sutarties 9.3 papunktyje; 20 (dvidešimt) proc. tako panduso statybos darbų, numatytų Sutarties 9.12 papunktyje; projekto vykdymo priežiūrą, numatytą Sutarties 9.13 papunktyje, Klaipėdos miesto savivaldybės biudžeto lėšomis.
4. Kelių direkcija, pasirašiusi Projekto II dalies statybos darbų sutartį, su Savivaldybe pasirašo planuojamų teikti mokėjimo prašymų Klaipėdos miesto savivaldybės biudžeto lėšoms gauti grafiką.
5. Savivaldybė, gavusi iš Kelių direkcijos mokėjimo prašymą su patirtas išlaidas pagrindžiančių dokumentų (atliktų darbų ir išlaidų apmokėjimo pažymų (F-3), atliktų darbų ar suteiktų paslaugų aktus (F-2) ir PVM sąskaitų faktūrų) kopijomis, perveda Klaipėdos miesto savivaldybės biudžeto lėšas į Kelių direkcijos banke „Swedbank“, AB, atidarytą sąskaitą
Nr. LT20 7300 0101 0447 9851 per 10 (dešimt) darbo dienų nuo dokumentų gavimo dienos.
6. Šalys susitaria, kad neatlygins viena kitos turėtų išlaidų, susijusių su Projekto finansavimu, išskyrus atvejį, numatytą Sutarties 15 punkte.

**V. BENDRADARBIAVIMO SUTARTIES PAGRINDU SUKURTAS IR (AR) PAGERINTAS TURTAS**

1. Šalys sutaria, kad Sutarties pagrindu nėra sukuriama bendroji dalinė nuosavybė.
2. Užbaigus Projektą, Kelių direkcija patikėjimo teise valdo Projekto II dalies įgyvendinimo metu pagerintą ir (ar) naujai sukurtą turtą.
3. Užbaigus Projektą, Savivaldybė nuosavybės teise valdo Projekto I dalies įgyvendinimo metu pagerintą ir (ar) naujai sukurtą turtą.

**VI. TĘSTINĖ VEIKLA PO PROJEKTO UŽBAIGIMO**

1. Pabaigusios Projektą, Šalys įsipareigoja kiekvienai iš Šalių Bendradarbiavimo sutarties pagrindu tenkantį turtą prižiūrėti tinkamai ir kitai Šaliai dėl to jokių teisių ir (ar) pareigų neatsiranda.

**VII. SUTARTIES PAKEITIMAI**

1. Šios Sutarties pakeitimai galimi tik raštu dėl to sutarus abiem Šalims.
2. Sutarties pakeitimas yra įforminamas kaip papildomas susitarimas pakeisti Sutartį ir pasirašomas Šalių įgaliotų atstovų.

**VIII. SUTARTIES GALIOJIMAS IR PABAIGA**

1. Sutarties nauja redakcija įsigalioja nuo tos dienos, kai ją pasirašo abi Sutarties Šalys, bet ne anksčiau kaip Savivaldybei įvykdžius įsipareigojimą, numatytą Sutarties 9.16 papunktyje. Sutartis galioja, kol Šalys įgyvendina Projektą ir įvykdo visus kitus Sutartyje nurodytus įsipareigojimus arba iki Sutarties nutraukimo.
2. Sutartis gali būti nutraukta Šalių abipusiu rašytiniu susitarimu.
3. Sutartis gali būti nutraukta vienašališkai, įspėjus prieš 30 (trisdešimt) kalendorinių dienų vienai šaliai padarius esminį Sutarties pažeidimą.
4. Savivaldybei neįvykdžius įsipareigojimų, numatytų Sutarties 9 punkte, Kelių direkcija, įspėjusi prieš 30 (trisdešimt) kalendorinių dienų, turi teisę nutraukti Sutartį ir reikalauti iš Savivaldybės atlyginti patirtus nuostolius ir visas su Projekto įgyvendinimu susijusias Kelių direkcijos turėtas išlaidas.

**IX. BAIGIAMOSIOS NUOSTATOS**

1. Nė viena iš Šalių negali perleisti savo teisių ir pareigų pagal šią Sutartį be išankstinio kitos Šalies sutikimo.
2. Visi Sutartyje numatyti pranešimai laikomi įteiktais, jei jie įteikiami tiesiogiai Šalies įgaliotam atstovui ar išsiunčiami paštu registruotu laišku šioje Sutartyje nurodytais Šalių adresais. Jei Šalis neinformavo kitos Šalies apie savo adreso pasikeitimą, pranešimai, išsiųsti pagal paskutinį žinomą adresą, laikomi įteiktais tinkamai.
3. Visų Projektui įgyvendinti reikalingų dokumentų derinimo, Sutartyje nurodytų sutikimų, pritarimų terminas negali būti ilgesnis kaip 10 (dešimt) darbo dienų nuo šių dokumentų, pranešimų gavimo dienos. Jei per šį terminą negaunama raštiškų pastabų, laikoma, kad dokumentai suderinti, sutikimai, pritarimai gauti.
4. Šalys susitaria laikyti konfidencialia visą su Sutartimi susijusią informaciją ir neatskleisti jos jokiems tretiesiems asmenims be išankstinio kitos Šalies sutikimo, išskyrus atvejus, kai šios informacijos atskleidimo reikalauja teisės aktai ir tai būtina tinkamam šios Sutarties įgyvendinimui.
5. Jeigu kuri nors Sutarties nuostata yra arba tampa iš dalies arba visai negaliojanti, ji nedaro negaliojančių kitų Sutarties nuostatų. Tokiu atveju negaliojančią nuostatą Šalys susitaria pakeisti teisiškai veiksminga norma, kuri, kiek tai įmanoma, turėtų tą patį teisinį ir ekonominį efektą, kaip ir negaliojanti nuostata. Kartu su šia Sutartimi sudaromi priedai turi tokią pačią teisinę galią, kaip ir Sutartis.
6. Bet koks ginčas, nesutarimas ar reikalavimas, kylantis iš Sutarties ar susijęs su ja, jos pažeidimu, nutraukimu ar negaliojimu, Sutarties sąlygų nevykdymu ar netinkamu vykdymu, turi būti sprendžiamas derybomis. Nepavykus susitarti taikiai, ginčas sprendžiamas įstatymų nustatyta tvarka teisme, kurio veiklos teritorijai yra priskirta Kelių direkcijos buveinė.
7. Šalys patvirtina, kad yra susipažinę su savo teisėmis ir pareigomis įgyvendinant Projektą.
8. Šalių atstovams yra žinoma, kad Šalių ir (ar) jų atstovų, kitų Sutartyje nurodytų asmenų duomenys, būtini tinkamam Sutarties sudarymui ir įvykdymui, yra tvarkomi be atskiro jų sutikimo.
9. Sutartis pasirašyta dviem egzemplioriais, po vieną kiekvienai Šaliai. Visi Sutarties egzemplioriai turi vienodą teisinę galią. Visi Sutarties priedai laikomi neatskiriama Sutarties dalimi. Šalys pasirašo kiekviename Sutarties lape.

**X. SUTARTIES ŠALYS**

|  |  |
| --- | --- |
| SavivaldybėKlaipėdos miesto savivaldybės administracija Liepų g. 11, LT-91502 KlaipėdaKodas 188710823Atsiskaitomoji sąskaitaLT 37 7300 0100 0245 6303„Swedbank“, ABTelefonas (8 46) 39 60 08El. paštas administracija@klaipeda.ltKlaipėdos miesto savivaldybės administracijos direktorius Gintaras Neniškis | Kelių direkcijaValstybės įmonė Lietuvos automobilių kelių direkcijaJ. Basanavičiaus g. 36, LT-03109 VilniusKodas 188710638Atsiskaitomoji sąskaitaLT37 7300 0100 0245 6303„Swedbank“, ABTelefonas (8 5) 232 9600El. paštas lakd@lakd.ltValstybės įmonės Lietuvos automobilių kelių direkcijos |